ຕຳຫຼວດ ສາທາລະນະລັດ ໂດເມນິກັນ ຈັບກຸມມືປືນ ຍິງດາລາ ນັກຕີເບສບອລ ທ. ເດວິດ ອໍຣທີຊ
ທ້າວອໍຣທີຊ ໄດ້ຮັບບາດເຈັບສາຫັດ ໃນເວລາທີ່ຜູ້ກ່ຽວ ໄດ້ຖືກຍິງໃສ່ດ້ານຫລັງ ໄລຍະເຜົາ​ຂົນ ໃນຄືນວັນອາທິດ ຜ່ານມານີ້ ຢູ່ໃນບາບັນເທີງແຫ່ງນຶ່ງ ​ທີ່ນະຄອນຫຼວງແຊນໂຕໂດມິງໂກ
ຕຳຫຼວດໃນສາທາລະນະລັດໂດມີນີກັນ ໄດ້ຈັບກຸມຜູ້ຕ້ອງສົງໄສເປັນມືປືນ ແລະອີກສີ່ ຄົນ ໃນອັນທີ່ເລີ້ມຈະເບິ່ງຄືວ່າ ເປັນແຜນການລອບສັງຫານຕໍ່ ທ້າວ ເດວິດ ອໍຣທີຊ ອະດີດນັກກິລາເບສບອລຊື່ດັງຂອງທິມ Red Sox ທ້າວອໍຣທີຊ ໄດ້ຮັບບາດເຈັບສາຫັດ ໃນເວລາທີ່ຜູ້ກ່ຽວ ໄດ້ຖືກຍິງໃສ່ດ້ານຫລັງໄລຍະ ເຜົາຂົນໃນຄືນວັນອາທິດຜ່ານມານີ້ ຢູ່ໃນບາບັນເທີງແຫ່ງນຶ່ງ ທີ່ນະຄອນຫຼວງແຊນໂຕ ໂດມິງໂກ ຂອງປະເທດເກາະດັ່ງກ່າວ ບັນດາໝໍຜ່າຕັດ ໄດ້ຕັດຖົງນ້ຳບີ ແລະໃສ້ບາງສ່ວນຂອງທ້າວອໍຣທີຊ ອອກ ໃນການ ຜ່າຕັດທີ່ໃຊ້ເວລາຫົກຊົ່ວໂມງ ກ່ອນທີ່ທີມ Red Sox ຈະສົ່ງທ້າວອໍຣທີຊ ໂດຍທາງ ເຮືອບິນ ໄປຍັງນະຄອນບອສຕັນໃນຄືນວັນຈັນຜ່ານມາ ເພື່ອຮັບການ ຮັກສາຕື່ມອີກ ສ່ວນຕຳຫຼວດ ໃນນະຄອນຫຼວງແຊນໂຕໂດມິງໂກກ່າວວ່າ ພວກເຂົາເຈົ້າ ມີອາວຸດທີ່ ໃຊ້ຍິງທ້າວອໍຣທີຊ ຈົນໄດ້ຮັບບາດເຈັບນັ້ນ ພ້ອມດ້ວຍມືປືນ ຜູ້ທີ່ປາກົດວ່າ ເປັນຜູ້ຍິງ ອີກສີ່ຄົນ ກໍໄດ້ຖືກຕຳຫຼວດຈັບໄດ້ ຄົນທີຫົກ ຜູ້ໄດ້ຢູ່ໃນການຄວບຄຸມຂອງຕຳຫຼວດ ຢູ່ແລ້ວ ຕັ້ງແຕ່ວັນອາທິດ ຫຼັງຈາກຜູ້ກ່ຽວ ໄດ້ຖືກຖຸບຕີຢ່າງໜັກ ໂດຍຝຸງ ຄົນຢູ່ໃນບາ ບັນເທີງ ບໍ່ເທົ່າໃດນາທີ ຫຼັງຈາກມີການຍິງທ້າວອໍຣທີຊ ຕຳຫຼວດ ກ່າວວ່າ ຜູ້ຕ້ອງສົງ ໄສອີກນຶ່ງຄົນ ທີ່ຮູ້ຈັກກັນໃນຊື່ວ່າ  ແມ່ນຍັງຫລົບໜີຢູ່ ຜູ້ບັນຊາການຕຳຫຼວດຂອງໂດມີນິກັນ ທ່ານເນ ອາລດຣິນ ບາຕິສຕາ ອາລ-ມອນເຕ ໄດ້ກ່າວວ່າ ກຸ່ມດັ່ງກ່າວນີ້ໄດ້ສະເໜີໃຫ້ເງິນ 8,000 ໂດລາ ສຳລັບ ການສັງຫານທ້າວ ອໍຣທີຊ ທ່ານອາລມອນເຕ ບໍ່ໄດ້ກ່າວວ່າ ຜູ້ໃດເປັນຜູ້ວາງ ເງິນລາງວັນ ຫຼື ສາເຫດຫຍັງ ທີ່ຄົນຜູ້ນຶ່ງ ຕ້ອງການຢາກໃຫ້ທ້າວອໍຣທີຊຕາຍ ທ້າວອໍຣທີຊ ພວມຟື້ນຕົວຢູ່ທີ່ໂຮງໝໍໃຫຍ່ຂອງລັດແມັສຊາຈູເຊັສ ໃນນະຄອນບອສຕັນ ຫຼັງຈາກໄດ້ຮັບການຜ່າຕື່ມອີກ ພັນລະຍາຂອງລາວ ນາງທິຟຟານີ ໄດ້ກ່າວໃນວັນພຸດ ວານນີ້ວ່າ ທ້າວອໍຣທີຊສາມາດທີ່ຈະນັ່ງຂຶ້ນໄດ້ແລະຍ່າງໄດ້ ສອງສາມກ້າວ ແຕ່ຈະຢູ່ໃນ ຫ້ອງມໍລະສຸມ ຢ່າງໜ້ອຍອີກສອງສາມມື້ຕື່ມ ທ້າວອໍຣທີຊ ເປັນວິລະບູລຸດແຫ່ງຊາດ ໃນບ້ານເກີດຂອງລາວ ຄື ສາທາລະນະລັດ ໂດມີນິກັນ ແລະໄດ້ເດີນທາງໄປມາຢູ່ເລື້ອຍ ລາວຍັງເປັນວິລະບູລຸດພາຍໃນກຸ່ມບັນດາແຟນໆກິລາເບສບອລ ໂດຍສະເພາະ ແມ່ນ ຢູ່ໃນນະຄອນບອສຕັນ ນັກຕີໝາກເບສບອລທີ່ຮູ້ຈັກກັນດີເປັນຜູ້ຮັກຫອມໃນຊື່ວ່າ ໄດ້ເລີ້ມອາຊີບຂອງລາວ ກັບທີມມີນເນໂຊຕາ ທວິນສ໌ (Minnesota Twins) ໃນປີ 1997 ແລະໄດ້ເຂົ້າຮ່ວມທີມ ເຣດ ຊັອກສ໌ (Red Sox) ໃນປີ 2003 ລາວໄດ້ນຳພາທີມຂອງນະຄອນບອສຕັນ ຈົນໄດ້ແຊ້ມປ້ຽນໂລກ 3 ຄັ້ງ ແລະໄດ້ຖືກ ລະບຸຊື່ໃຫ້ເປັນນັກກິລາຍອດ ຢ້ຽມໃນການແຂ່ງຂັນຊິງແຊ້ມເບສບອລ ຫຼື World Series ທ້າວອໍທີຊ ຍັງໄດ້ເຄີຍໄປຫລິ້ນໃນ ທີມດາລາດັງ ຫຼື All-Star 10 ເທື່ອ ລາວໄດ້ລາ ວົງການເບສບອລໃນປີ 2016 ຫຼັງຈາກໄດ້ຕີໝາກເບສບອລ ອອກສະໜາມທີ່ເອີ້ນວ່າ ໂຮມຣັນນັ້ນ 541 ເທື່ອ ຊຶ່ງໄດ້ເຮັດໃຫ້ລາວ ຖືກບັນທຶກໃຫ້ ຢູ່ທີ່ອັນດັບທີ 17 ໃນບັນຊີ ຂອງບັນດາຜູ້ນຳທັງຫຼາຍທີ່ໄດ້ຕີໂຮມຣັນ